
 Naša organizácia funguje vďaka finančnej podpore Košického samosprávneho kraja








Preambula



    Lepšie je pripraviť sa na šancu a nedostať ju, ako mať šancu a nebyť pripravený.



                           My dávame šancu každému











Slovo na úvod


Rok 2016 bol už dvanástym rokom poskytovania odbornej pomoci pre ľudí závislých od alkoholu.
Pokračujeme v práci, ktorú rok od roka zdokonaľujeme aj keď sa stretávame s rôznymi prekážkami a zmenami nevyhnutnými a neodkladnými pri ich plnení. Vyžaduje si to veľa úsilia, odvahy a nápadov aby sa zefektívnili podmienky pre klientov. Za toto úsilie a snahu vyjadrujem poďakovanie celému odbornému personálu, rodinným príslušníkom komunity a klientom.











Základné údaje o organizácií


Registrácia


Obvodný úrad v Košiciach
Rozhodnutie o zmene v registrácií nadobudlo právoplatnosť dňa 24.05.2010
Pod č. OVVS/20/2003 nezisková organizácia Šanca
so sídlom Remetské Hámre 114, okr. Sobrance
IČO: 31257275
DIČ:2021833902


Bankové spojenie

SLSP a.s., Michalovce
Číslo účtu: 0482379104/0900
Tel/fax:056/698101Email:sanca@post.sk

Charakteristika Resocializačného strediska
Portfólio služieb

Cieľ:
Resocializácia klientov na princípe režimovej liečby,rehabilitácia s cieľom aktivizovať vnútorné schopnosti klienta na prekonanie osobnostných a sociálnych dôsledkov drogovo závislých a na zapojenie sa do prirodzeného spôsobu života.


Cieľová skupina:
Osoby závisle na alkohole a patologickí hráči.


Poskytované služby: 
· starostlivosť v RS v zmysle § 63 zákona č. 305/2005 Z.z. SpvZNP
· humanitárna starostlivosť


Ponúka:

-  nevyhnutnú starostlivosť/ bývanie, stravovanie, zaopatrenie/
-  liečebno-výchovnú starostlivosť
-  poradenstvo/ psychologické, sociálne,právne/
-  záujmovú a kultúrnu činnosť
-  pracovnú terapiu
-  utvára podmienky na pracovné uplatnenie                                                                                    Prehľad klientov v roku 2016

Stav k 31.12.2015….............................6 klientov
Začiatočný stav......................................6 klientov
Nástupy..................................................7 klientov
Riadne ukončenie..................................3 klienti
Predčasné ukončenie.............................4 klienti
Konečný stav.........................................6 klientov

Organizačná štruktúra

Správna rada: členovia...................................................... Mgr. Miriam Cenknerová
                                                           Oľga Mužiková
                                                           Tibor Cenkner 
Riaditeľ :  Anna Cenknerová 
Revízor :  Anna Hurová
Odborný garant : Mgr. Dana Popiková

Pracovníci: Psychológ, sociálny pracovník, psychosociálny pracovník, ekonóm, pomocný pracovník.

Partnerstvá

Spolupracujeme s ÚPSVaR v SR, MPSVaR, Psychiatrická nemocnica n.o. Michalovce, I. Psychiatrická klinika Košice, CPLDZ Skladná Košice, Psychiatrická nemocnica Plešivec, Psychiatrické ambulancie, Odborné ambulancie, Obvodné ambulancie, Obecný úrad Remetské Hámre, Resocia Petrovce pri Sobranciach, Integra Michalovce, PN Rožňava.

Projekty

Počas roku 2016 naša organizácia nepožiadala o žiadny grant ani nepodala žiadny projekt pre opakované neúspechy.

Prehľad príjmov a výdavkov za rok 2016

Príjmy:         Dotácie.....32 820,00€
                 Klienti........ 6 850,00€ 
                 Iné.................   0,00€    
                 Spolu......... 39 670,00€
Výdavky:       Mzdy a odvody............... 26 785,00€
                 Zásoby................................6 108,00€
                 Služby.....................7 164,00€    
                 Ostatné.........................45,00€
                 Spolu......................40 102,00€
Rozdiel príjmov a výdavkov:.............-165,00€   

Pracovné aktivity klientov počas roku 2016


	Počas zimných  mesiacov  klienti vykonávajú  pracovnú terapiu v stolárskej dielni - robia drobné dekoratívne a úžitkové predmety a praktické výrobky z dreva, ktoré skrášľujú naše okolie počas celého roku. Aj v zime sa starajú o hydinu a statok, ktorý kŕmia a ošetrujú. Opravujú náradie pre prácu v záhrade a s drevom.
	
      Prvé jarné mesiace vysievajú do skleníka osivo, ktoré postupne vysádzame do voľnej pôdy. Robia jarné upratovanie okolo objektu aj v dielňach.

	Letné mesiace sú plné práce na poli, v záhrade, pri kosení a sušení trávy ale aj výletov k vode a do prírody - výlety na bicykloch do blízkeho okolia. Stanovačka na Šírave je každoročná, kde relaxujeme a vraciame sa domov k povinnostiam.Chystáme drevo na zimné vykurovanie-čistíme les,čím pomáhame LZ Remetské Hámre.

	Jeseň je plná práce s úrodou, zavárame a inač spracovávame plody našej práce. Nakladáme kapustu do sudov a plníme mrazničku hydinou. Postupne sa zase sťahujeme do dielne a odkladáme z dvora veci, ktoré nám počas leta slúžia k pohodliu. Predvianočný čas prežívame prípravou darčekových predmetov a pečením suchého pečiva.

	Počas celého roka  klienti pomáhajú pomocnými prácami dôchodcom v obci. Čistíme, kosíme a udržiavame Zónu oddychu pre miestnych i cudzích turistov.



Z činnosti organizácie

	Sme nápomocní a súčinní pri vymáhaní pohľadávok od klientov s exekútormi a inštitúciami. Vypracovávame posudky a správy o správaní sa klientov počas pobytu pre súdy a iné inštitúcie. V spolupráci s ÚPSVaR hľadáme klientom pracovné ponuky. Spolupracujeme so zdravotnými zariadeniami pri výbere a umiestňovaní vhodných klientov do resocializačného programu. Umožňujeme vykonávať prax študentom sociálnej práce.














Záver
	Naša organizácia dáva šancu každému závislému na obnovu pracovných návykov a je motivovaný niečo vo svojom živote zmeniť. Sme nápomocní v boji so závislosťou, učíme ich postaviť sa problému a prevziať zodpovednosť za svoje skutky.
	Pomáhame naučiť sa žiť dôstojnejší a kvalitnejší život nielen v zariadení ale pripravujeme ich na život vonku a zároveň im hľadáme aj uplatnenie a zaradenie sa do pracovného pomeru.
Odborníci hovoria: po jednom mesiaci strávenom na ulici sú potrebné tri mesiace na návrat do normálneho života. Mnohí naši klienti takto žijú a je veľmi ťažké získať si ich dôveru na zmenu k lepšiemu. Stojí nás to veľa síl ale nevzdávame to a snažíme sa problémy riešiť individuálne a nenásilne iba do miery únosnej a zodpovedajúcej predstave každého klienta. Iba s podporou a chcením nejakej zmeny je možné naprávať pokazený život aby sme pomohli nastúpiť na správnu cestu tým, ktorí to chcú.


Záverom chceme poďakovať Košickému samosprávnemu kraju za finančnú podporu bez ktorej by naše zariadenie neposkytovalo túto odbornú pomoc.







V Remetských Hámroch 19.04.2017                              Anna Cenknerová
                                                                                                                                                                                                                                                           

                                                           riaditeľka n.o.

